open-index/open-wikipedia-markdown huggingface dataset:
Kristoffer Hoven

**Kristoferis Hovenas** (g. 1996 m. rugpjūčio 10 d.) – Norvegijos futbolininkas, puolėjas.

## Karjera
Kitados žaidė Strømsgodset IF jaunimo ekipose. Nuo 2016 m. atstovavo ir pagrindinei komandai, tačiau Eliteserien beveik nežaidė.

Vėlesniais metais perėjo į Hønefoss BK, rungtyniavo Antrame divizione (III pakopa). 

2019 m. pradžioje atstovavo Kristiansund BK, o vasarą persikėlė į Sogndal. Nuomos pagrindais perleistas Skeid.

2023 m. pirmoje pusėje priklausė Skeid, o vasarą paliko klubą.

### Varbergs BoIS
2023 m.	atstovavo Varbergs BoIS (Švedija). Švedijos aukščiausioje lygoje Allsvenskan rungtyniavo nedaug, o klubas liko tarp prasčiausiųjų ir po sezono iškrito į žemesnį divizioną.

### Kauno Žalgiris
2024 m. vasarį paskelbta, kad futbolininkas atstovaus „Kauno Žalgirio“ klubui.

2024 m. kovo 2 d. debiutavo A lygos rungtynėse prieš „Bangos“ klubą. Susitikimas baigėsi lygiosiomis (1-1).

### IK Start
2024 m. balandžio 3 d. tapo žinoma, kad futbolininkas palieka Kauno Žalgirį ir karjerą tęs gimtinėje. Atstovavo IK Start, Pirmame divizione (II pakopa).

## Statistika
; A lygos statistika

Spalvų reikšmės:
:  rungtyniavo A lygoje;
:  Pirmoje lygoje;

## Laimėjimai

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Lasifašachas

**Lasifašachas** () – upė Argentinos pietuose, Ugnies Žemės provincijoje, Ugnies Žemės salos pietuose. Prasideda Alvearo kalnagūbryje, į šiaurės rytus nuo Ušuajos. Teka į pietryčius moreniniu slėniu tarp Alvearo ir Sorondo kalnagūbrių. Įteka į Biglio sąsiaurį, į rytus nuo Geiblo salos, netoli Estansija Habertono.

Didžiausias intakas – Tristenas (kairysis).

Upė smarkiai patvinsta spalio–lapkričio mėnesiais. Pagrindinė gyvenvietė prie Lasifašacho – Vilja Las Kotorasas.

## Šaltiniai
Dinamika (grupė)

**Dinamika** – Lietuvos popmuzikos grupė, įkurta 1992 m. Kaune.

## Istorija
Savo susikūrimo pradžioje grupė dar vadinta „Saulės vaikai“. 1992 m. įkurtos grupės pagrindą sudarė Gintautas Brokas ir vokalistė Viktorija. Su ja „Dinamika“ įrašė savo pirmąjį albumą *Viskas bus gerai* bei dalyvavo Lietuvos TV konkurse „Jaunimo estrada '92“, kuriame užėmė 2 vietą.

1993 m. vietoje Viktorijos vokaliste tapo Irma Jurgelevičiūtė. 1993 metų rudenį „Dinamika“ išleido antrąjį albumą „Nakties laiškai“, o 1994 m. – „Meilės žaidimai“. Tais pačiais metais grupė dalyvavo pramoginės muzikos festivalyje „Pop Art“, „Jaunimo estradoje“ (užėmė 3 vietą). „Pop TV“ rinktame žiūrovų rinktame 1994 m. populiariausių grupių dešimtuke „Dinamika“ buvo antra.

1995 m. grupė laimėjo festivalio „Pop Art“ didįjį prizą, žiūrovų simpatijų prizą, o vokalistė Irma išrinkta festivalio *Miss*. Be to, „Dinamika“ laimėjo 1995 m. „Jaunimo estradą“, „Pop TV“ rinkimuose išrinkta populiariausia metų grupe. „Dinamika“ išleido dar kelis albumus (1997 m. jubiliejinį rinktinių dainų albumą „Penki“), 1997 m. dalyvavo festivalyje „Nida '97“.

1998 m. grupė surengė didelį koncertinį turą po Lietuvą, taip pat koncertavo JAV, dalyvavo festivalyje „Nida '98“.

1999 m. vietoje Irmos Jurgelevičiūtės į vokalistės vietą grįžo Viktorija. Su ja 2000 m. įrašė albumą „Atgal į ateitį“. 2001–2004 m. vokaliste buvo Vaida, tačiau 2003 m. įrašė jubiliejinį dešimtmečio albumą su abiem vokalistėmis – Vaida ir Irma.

2024 m. „Dinamika“ (Gintautas Brokas ir Irma Jurgelevičiūtė) surengė jubiliejinį trisdešimtmečio koncertinį turą.

## Diskografija
* *Viskas bus gerai* (MC 1992, MC perleidimas 1995 m.)
* *Nakties laiškai* (MC, 1993 m.)
* *Meilės žaidimai* (MC, 1994 m.)
* *Išprotėjęs pasaulis* (MC 1995 m., CD 1996 m.)
* *Saldi nuodėmė* (MC 1996 m., CD 1997 m.)
* *5* (MC, CD 1997 m. – kompiliacinis)
* *13mt* (MC, CD 1998 m.)
* *Atgal į ateitį* (MC, CD 2000 m.)
* *Saulės vėjas* (MC, CD 2001 m.)
* *Aš pavogsiu tave* (MC, CD 2002 m.)
* *Irma & Dinamika – 10 metų «Maratonas tęsiasi»* (MC, CD 2003 m. – kompiliacinis)
* *Aistros* (MC, CD 2004 m.)
* 30 (CD, LP 2024 m.)

## Šaltiniai
La U Universitarios

**La U Universitarios** – Kosta Rikos futbolo klubas, įkurtas San Chosėje. Dar žinomas kaip U**niversidad de Costa Rica**.

## Istorija
Klubo ištakos siekia 1941 m. Kitados rungtyniavo aukščiausioje šalies lygoje. 1943 m. sezone tapo šalies čempionais. Vėlesniais metais iškrito į žemesnius divizionus.

1972–1973, 2006–2007, 2012–2013 m. tapo Antrojo diviziono nugalėtojais, patekdavo į stipriausią šalies divizioną, bet jame įsitvirtinti nesugebėdavo.

2019 m. birželio 28 d. įkurtas dabartinis klubas, žinomas kaip **La U Universitarios**.

## Pasiekimai
## Pasiekimai
;  Primera División
*  **Čempionai (1):** 1943 m.

;  Segunda División
*  **Nugalėtojai (0):**

## Spalvinė gama

## Garsesni žaidėjai
; Žaidėjai, atstovavę Kosta Rikos nacionalinei rinktinei
*  Josué Martínez, vingeris;
*  Julio Cascante, gynėjas;
*  José Mena, gynėjas;
*  Reynaldo Parks, gynėjas;
; Užsieniečiai
*  Víctor Miranda, gynėjas;

## Išnašos

## Nuorodos
* [Oficiali klubo svetainė]
* [ facebook paskyra]
* SOCCERWAY
* SOCCERWAY
* Transfermarkt
* Globalsportsarchive
Olivija (upė)

**Olivija** () – upė Argentinos pietuose, Ugnies Žemės provincijoje, Ugnies Žemės salos pietuose. Prasideda Karbachalio kalnagūbryje, piečiau Fanjano ežero. Aukštupyje prateka Alto ežerą, teka į pietryčius giliu slėniu. Žemupyje pasuka į pietus, slėnis pelkėtas. Įteka į Biglio sąsiaurį (Ušuajos įlanką) ties rytiniu Ušuajos pakraščiu.

Didžiausi intakai – Bebanas, Esmeralda.

Vagoje daug rėvų. Aukštupys patenka į Ugnies Žemės nacionalinį parką. 1947 m. ant Olivijos įrengta hidroelektrinė.

## Šaltiniai
Hua Humas

**Hua Humas** () – nedidelė upė Argentinoje (Neukeno provincija) ir Čilėje (Los Rioso regionas, Valdivijos provincija). Išteka į Lakaro ežero Argentinoje šiaurės vakarinio galo. Pratekėjusi 2,5 km Hua Humo perėja kerta Patagonijos Andų kalnus ir teka į šiaurės vakarus per Čilę. Įteka į Pirihueiko ežerą. Per jį ežerų ir upių kaskadomis patenka į Valdivijos upės baseiną. Tai viena iš nedaugelio Argentinos upių, priklausanti Ramiojo vandenyno baseinui.

Intakas – Maikenas (kairysis).

Gyvenvietės prie upės: Pirehueikas, Vilja La Frontera, Puerto Pirehueikas.

## Šaltiniai
El Tromeno provincijos parkas

**El Tromeno provincijos parkas** () – saugoma gamtos teritorija vakarų Argentinoje, Neukeno provincijos šiaurėje, tarp Čos Malalio ir Buta Rankilio (Čos Malalio ir Pehuenčeso provincijose). Įsteigtas 1971 m., nuo 2006 m. – Ramsaro konvencijos saugoma šlapynė.

Parkas apima nenuotakiame duburyje telkšančią Tromeno lagūną, šalia jos stūksantį Tromeno ugnikalnį bei aplinkinius stepių kraštovaizdžius.

Sutinkami žinduoliai – tukotukai, viskašos, patagoninės maros, šarvuočiai, andinės lapės. Užfiksuotos bent 26 vandens ir migruojančių paukščių rūšys (svarbi andinių žuvėdrų buveinė, yra mažųjų nandų). Tik čia rasta endeminė driežų rūšis *Liolaemus punmahuida*.

Parke rasta 10 archeologinių vietų su senųjų krašto gyventojų buities požymiais – 5 prie Los Baroso lagūnos, 4 prie Tromeno lagūnos, 1 – Vailės kalno pašlaitėse.

## Šaltiniai
Luperkas

**Luperkas** () – dievybė romėnų mitologijoje. Jį garbino piemenys, tikėta, kad Luperkas sergsti jų bandas nuo vilkų, taip pat skatina avių vaisingumą, dėl to vadintas *Inuus* arba Ἐφιάλτης. Tai sena lotynų dievybė, tapatinta su šventuoju Marso vilku. Ilgainiui imtas laikyti Fauno epitetu, galiausiai susiliejo su Panu.

Šiaurinėje Palatino kalvos pusėje senovėje būta šventosios Luperkalo olos, ją supusi giraitė, kur stovėjęs šio dievo altorius ir jo statula su ožkena. Tokias vilkėdavo Luperko žyniai *Luperci*. Būta *Luperci Quintili* ir *Luperci Fabiani*.

Luperko garbei vasario viduryje vykdavo Luperkalijų šventė, per ją du jauni žyniai bėgiodavo apie Palatiną ir diržais, išrėžtais iš aukojamų gyvulių odos, suduodavo sutiktiems žmonėms. Žynių kaktos būdavo sukruvintos paaukotų ožkų krauju, jie vilkėdavo paaukotų gyvūnų kailiais.

## Išnašos
Akropolis (Kaunas)

Kauno **„Akropolis“** – prekybos ir pramogų centras Naujamiestyje, Karaliaus Mindaugo prospekte (Karaliaus Mindaugo pr. 49, Kaunas). Bendras plotas siekia 80 342 kv. metrų.  Prekybos centre yra 240 parduotuvių, kavinių, restoranų, paslaugų bei pramogų vietų, kurios išsidėsčiusios per 4 aukštus. Daugiaaukštėje prekybos centro automobilių stovėjimo aikštelėje yra 2400 vietų.

## Istorija
Prekybos centras atidarytas 2007 m. balandžio mėnesį. Kauno „Akropolį“ pastatė prekybos ir pramogų centrų vystymo ir valdymo bendrovė „Akropolis Group“, UAB.

Kauno „Akropolį“ projektavo architektai Algimantas Kančas ir Gediminas Jurevičius. Prekybos centras pasižymi unikalia architektūra – į modernų jo eksterjerą bei interjerą įkomponuoti keli istoriniai pastatai ir jų fragmentai (buvę „Kauno audinių“ pastatai).
 
2008 m. rugsėjo mėnesį prekybos centrą įsigijo Vokietijos investicinė bendrovė „Deka Immobilien GmbH“, atstovaujanti nekilnojamojo turto fondui „WestInvest InterSelect“. Šiuo metu Kauno „Akropolį“ valdo bendrovė „Newsec Asset & Property Management“.

2019 m. antroje pusėje baigta, metus ir tris mėnesius trukusi, Kauno „Akropolio“ rekonstrukcija. Remontuojamas plotas užėmė 10 360 kv. metrų. Renovacija apėmė prekybos paskirties pastatų komplekso dalies (trečiojo aukšto) kapitalinį remontą bei dalies patalpų paskirties keitimo darbus, buvo atnaujinta laisvalaikio ir restoranų zona. Panaikinta ledo arena.

## Nuorodos
* Oficiali svetainė (lietuvių, anglų, rusų k.)

## Šaltiniai
Olivija

**Olivija** gali reikšti:
* Olivija – lotyniškos kilmės moteriškas vardas;
* Olivija – miestas JAV, Minesotoje;
* Olivija – viensėdžiai JAV, Pensilvanijoje, Š. Karolinoje;
* Olivija – upė Argentinoje;
* 835 Olivija – asteroidas.
Pali Aikės vulkaninis laukas

**Pali Aikės vulkaninis laukas** () – vulkaninis laukas Argentinoje ir Čilėje, pietų Patagonijoje, į pietvakarius nuo Rio Galjegoso, šiauriau Magelano sąsiaurio. Vulkaninis laukas užima 4500 km² plotą, nusidriekęs iš šiaurės vakarų į pietryčius 120 km. Teritoriją dengia iki 120 m storio lavos sluoksnis. Būdingas plokštikalnių reljefas su stačiašlaitėmis įdubomis bei ežerais. Išlikę erozijos smarkiai paveiktų ugnikalnių kūgių – Kvadrado, Domeikos, Gajaus ir Filipio. Rastos 467 vulkaninės angos. Susidarę įvairūs vulkaniniai dariniai – marai, tufo žiedai, šlakiniai kūgiai, lavos tuneliai, hornitai, kauburiai.

Pali Aikės vulkaninis laukas susidarė dėl Vakarų Čilės pakilumos ir Peru–Čilės lovio sandūros. Vulkaninis aktyvumas čia prasidėjo prieš 3,78 mln. metų, o paskutiniai vulkanizmo požymiai aptikti iš holoceno (maždaug prieš 3400 metų). Vulkaninis aktyvumas čia dar gali atsinaujinti (viename 2016 m. moksliniame darbe ši vieta įvertinta 18 iš 38 pavojingų dėl vulkanizmo Argentinos vietų).

Pali Aikė – svarbi archeologinė sritis. Čia rasta ~10 000 metų senumo archeologinių radaviečių. Viena svarbiausių archeologinių vietų – Felo urvas, kur rasta strėlių antgalių, įvairių gyvūnų kaulų, ylų, grežmtukų, bolų, karoliukų, įvairių akmeninių ir kaulinių įrankių. Taip pat rasta uolų tapybos, petroglifų, erudavusios vulkaninės uolienos naudotos pigmentams gaminti.

Čilei priklausanti vulkaninio lauko dalis paskelbta Pali Aikės nacionaliniu parku, Argentinai – Asulio lagūnos provincijos parku.


Parque Nacional Pali Aike Chile-Foto2.jpg|Pali Aikės vulkaninio lauko reginys Čilėje
Volcán de la Laguna Azul. Cráter secundario al oriente del cráter principal.LAGUNA AZUL 2012 (194).JPG|Vulkaninė anga šalia Asulio lagūnos
LAGUNA AZUL ARGENTINA.jpg|Asulio lagūna
Cueva Pali Aike.jpg|Pali Aikės urvas


## Šaltiniai
Nojus Lukšys

**Nojus Lukšys** (g. 2004 m. birželio 19 d.) – Lietuvos futbolininkas, puolėjas. Kitados atstovavo Lietuvos jaunimo rinktinėms.

Nojus Lukšys yra žinomo futbolininko ir trenerio Povilo Lukšio sūnus.

## Karjera
Nuo futbolo paslapčių sėmėsi Panevėžio futbolo akademijoje. Žaidė jaunių lygose.
### FK Panevėžys
Profesionalo karjerą pradėjo „Panevėžio“ klube. 2019 m. gegužės 14 d. debiutavo Antroje lygoje atstovaudamas Panevėžys B.

2021 m. balandžio 18 d. Pirmos lygos rungtynėse prieš BFA Nojus Lukšys pelnė du įvarčius ir panevėžiečiai nugalėjo varžovus rezultatu 6-3.

2022 m. birželio 22 d. rungtynėse prieš „Jonavos“ klubą debiutavo A lygoje. Panevėžiečiai sutriuškino varžovus rezultatu 5-0.

2023 m. sausio 18 d. FK Panevėžys oficialioje svetainėje pranešė, kad su futbolininku pasirašyta sutartis, galiosianti iki 2025 m. pabaigos.

2024 m. birželio 17 d. pasižymėjo įvarčiu A lygos rungtynėse prieš FK Žalgiris. Vilniečiai pirmavo rezultatu 2-0, o pačioje rungtynių pabaigoje pasižymėjo Nojus Lukšys. Galutinis rezultatas 2-1 varžovų naudai.

#### FK Sūduva
2025 m. sausio 24 d. tapo žinoma, kad futbolininkas nuomos pagrindais perleistas „Sūduvos“ klubui.

2025 m. kovo 1 d. oficialiai debiutavo klube A lygos rungtynėse prieš „Riterių“ klubą. Futbolininkas susitikimą pradėjo ant atsarginių suolelio, o aikštėje pasirodė po keitimo. Marijampolės „Sūduva“ rungtynes laimėjo rezultatu 4-3.

2025 m. kovo 9 d. pelnė pirmąjį savo įvartį A lygos rungtynėse prieš Gargždų „Bangą“. Susitikimą pradėjo ant atsarginių suolelio, o aikštėje pasirodė po keitimo rungtynių pabaigoje (85 min.) ir žaidė iki finalinio švilpuko. Pasižymėjo įvarčiu 90 minutę. Marijampolės „Sūduva“ nugalėjo varžovus minimalia persvara 1-0.

#### FC Neptūnas
2026 m. sausio 29 d. oficialiai pranešta, kad nuomos pagrindais perleistas „Neptūno“ klubui.

## Statistika
; A lygos statistika

Spalvų reikšmės: 
: rungtyniavo A lygoje;
: Pirmos lygos ekipa;
: Antros lygos ekipa;

## Rinktinės
Atstovavo Lietuvos U-17, U-18, U-19 rinktinėms. 2023 m. spalio 17 d. debiutavo Lietuvos U-21 rinktinėje prieš Islandiją.

## Pasiekimai
; su FK Panevėžys
*  **Supertaurės laimėtojas**: 2024 m.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
* fk-panevezys.lt
Maras (geologija)

**Maras** (iš Mozelio frankų vokiečių *maar* – 'apskritas ežeras') – vulkaninis krateris, susidaręs vieno galingo išsiveržimo metu be lavos ištekėjimo. Išsiveržimo metu susidariusi anga apsupta tik kraterio žiedu. Tokiame krateryje paprastai telkšo vulkaninis ežeras, taip pat vadinamas maru.

Marai būna įvairaus dydžio – nuo 20 m iki 3 km skersmens, nuo 5 iki 200 m gylio. Nors daugumą marų užpildę ežerai, būna ir sausų marų, kuriuose ežerai išnyko dėl nuosėdinių uolienų akumuliacijos.

Marai dažnai būna susidarę vulkaniniuose laukuose, kur būdingos didelės jų santalkos. Daug marų yra Vokietijoje (Aifelio masyvas), Prancūzijoje (Šen de Piui), Aliaskoje (Siuardo pusiasalyje), vakarų JAV, Altiplane, pietų Patagonijoje (Pali Aikė), Kamerūne (Nioso ežeras), Japonijoje, Papua Naujojoje Gvinėjoje, Naujojoje Zelandijoje ir kitur.

## Šaltiniai
Prasti reikalai

**Prasti reikalai** () – 2023 m. fantastinė juodoji komedija, kurią režisavo Yorgos Lanthimos, o scenarijų parašė Tony McNamara. Filme vaidina Emma Stone, Mark Ruffalo, Willem Dafoe, Ramy Youssef, Christopher Abbott ir Jerrod Carmichael. 1992 m. Alasdair Gray romano motyvais sukurto filmo siužetas pasakoja apie Belą Bakster, jauną Viktorijos epochos Londono moterį, kurią po savižudybės prikelia mokslininkas, ir ji leidžiasi į savęs pažinimo odisėją.

Filmo premjera įvyko 2023 m. rugsėjo 1 d. 80-ajame Tarptautiniame Venecijos kino festivalyje, kur jis buvo apdovanotas „Auksiniu liūtu“. Jį Jungtinėse Amerikos Valstijose 2023 m. gruodžio 8 d. išleido „Searchlight Pictures“.

Amerikos kino institutas jį pripažino vienu iš dešimties geriausių 2023 m. filmų, o visame pasaulyje jis uždirbo daugiau nei 81 mln. dolerių. Komedija buvo nominuota 11 kategorijų 77-uose Britų akademijos apdovanojimuose bei 96-uose „Oskarų“ apdovanojimuose ir laimėjo du „Auksinius gaublius“.

## Vaidmenys

: *Aktorius – veikėjas*

* Emma Stone – *Bella Baxter / Victoria Blessington*
* Mark Ruffalo – *Duncan Wedderburn*
* Willem Dafoe – *Dr. Godwin "God" Baxter*
* Ramy Youssef – *Max McCandles*
* Christopher Abbott – *Alfie Blessington*
* Kathryn Hunter – *Madame Swiney*
* Jerrod Carmichael – *Harry Astley*
* Hanna Schygulla – *Martha von Kurtzroc*
* Margaret Qualley – *Felicity*
* Vicki Pepperdine – *Mrs. Prim*
* Suzy Bemba – *Toinette*
* Keeley Forsyth – *Alison*
* John Locke – *David*
* Kate Handford – *Kitty*
* Owen Good – *Gerald*

## Atsiliepimai
### Kritikai
Recenzijų suvestinėje „Rotten Tomatoes“ 92 % iš 347 kritikų atsiliepimų yra teigiami, o vidutinis įvertinimas – 8,5/10. „Metacritic“ svetainė įvertino filmą 87 balais iš 100 galimų, remdamasi 61 kritiku, o tai reiškia „visuotinį pripažinimą“. „CinemaScore“ apklausti žiūrovai filmą įvertino vidutiniškai „A-“ skalėje nuo A+ iki F, o 68 % „PostTrak“ apklaustųjų filmą pavadino „puikiu“, 75 % teigė, kad tikrai jį rekomenduotų.
### Apdovanojimai ir nominacijos
Komedija 80-ajame Tarptautiniame Venecijos kino festivalyje pelnė „Auksinį liūtą“. 81-uose „Auksinių gaublių“ apdovanojimuose filmas buvo nominuotas septyniems apdovanojimams ir laimėjo geriausio miuziklo arba komedijos apdovanojimą. Geriausia miuziklo arba komedijos aktore pripažinta Emma Stone. 29-uosiuose Kino kritikų pasirinkimo apdovanojimuose komedija gavo trylika nominacijų ir laimėjo geriausios aktorės kategorijoje. 77-uosiuose Britų kino akademijos apdovanojimuose filmas nominuotas vienuolikai apdovanojimų. Amerikos kino institutas ir Niujorko kino kritikų taryba pripažino filmą vienu iš 10 geriausių metų filmų. Filmas buvo nominuotas vienuolikai apdovanojimų, įskaitant geriausio filmo apdovanojimui 96-uosiuose „Oskarų“ apdovanojimuose.
## Nuorodos
* 
* 
* 
## Išnašos
Martynas Šetkus

**Martynas Šetkus** (g. 2005 m. spalio 7 d.) – Lietuvos futbolininkas, saugas, gynėjas. Kitados atstovavo Lietuvos jaunimo rinktinėms.

## Karjera
Nuo 2018 m. atstovavo Vilniaus FM jaunių ekipoms. 2018 ir 2019 m. rungtyniavo jaunių lygose.  

### FM „Ateitis“
2020 m. perėjo į FM Ateitis. Atstovavo jaunių ekipoms, bei pagrindinei komandai, žaidusiai Antroje lygoje.

2020 m. birželio 19 d. debiutavo Antroje lygoje (Pietų zona) rungtynėse prieš Žalgiris C.

2020 m. rugsėjo 2 d. pelnė įvartį Antroje lygoje, kuomet pasižymėjo mače prieš Alytaus „Vidzgirį“.

### „Žalgirio“ klubas
Nuo 2022 m. atstovavo Žalgiris B, Žalgiris C ir Žalgirio ekipoms jaunimo lygose. 2022 m. gegužės 16 d. debiutavo Pirmos lygos rungtynėse prieš FA Šiauliai B.

2023 m. lapkričio 4 d. debiutavo A lygos rungtynėse prieš „Hegelmann“. Jaunasis futbolininkas pasirodė pačioje rungtynių pabaigoje (84 min.) ir žaidė iki rungtynių pabaigos.

2023 m. lapkričio 12 d. pakeitė Saulių Mikoliūną paskutinėse jo karjeros rungtynėse. 2023 m. sezone A lygoje sužaidė dvejas rungtynes.

2023 m. gruodžio 19 d. pranešta, kad futbolininkas pasirašė pirmąją profesionalią sutartį su Vilniaus „Žalgiriu“.

2025 m. gegužės 20 d. pelnė įvartį 2025 m. LFF taurės turnyro rungtynėse prieš Kauno Žalgirį. Martynas Šetkus pelnė pirmąjį rungtynių įvartį (1-0). Namuose žaidę vilniečiai pirmavo 2-0, tačiau kauniečiai po dviejų tikslių Dejano Georgijevičiaus smūgių išlygino rezultatą (2-2). Pratęsimo metu Dejanas Geogijevičius pelnė dar du įvarčius ir svečiai nugalėjo rezultatu 4-2.

## Statistika
; A lygos statistika

Spalvų reikšmės: 
: rungtyniavo A lygoje;
: Pirmoje lygoje;
: Antroje lygoje;

## Laimėjimai
;  su FK Žalgiris
* **[[A lyga|A lygos čempionas]] (1):** 2024 m.
*  **Supertaurės laimėtojas**: 2025 m.

## Rinktinės
; U-17 rinktinė
* 2021 m. liepos 3 d. debiutavo Lietuvos U-17 rinktinėje rungtynėse prieš Latvijos bendraamžius.
* 2021 m. liepos 4 d. žaidė prieš estus. 2021 m. rugsėjo 23 prieš švedus, rugsėjo 26 d. prieš čekus, spalio 31 d. prieš latvius.

; U-19 rinktinė
* 2023 m. balandžio 5 d. atstovavo Lietuvos U-19 rinktinei prieš Maltos bendraamžius. Draugiškos rungtynės baigėsi nulinėmis lygiosiomis.
* 2023 m. lapkričio 7 d. žaidė ir antrosiose rungtynėse prieš maltiečius. Rungtynėse baigėsi lygiosiomis (1:1).

; Lietuvos U-21 rinktinė
* 2025 m. rugpjūčio 29 d. tapo žinoma, kad futbolininkas pakviestas į Lietuvos U-21 rinktinę.

## Išnašos

## Nuorodos
* toplyga.lt svetainė
* SOCCERWAY
* FK ŽALGIRIS
* Transfermarkt
* lietuvosfutbolas.lt
* Globalsportsarchive
Kajus Bička

**Kajus Bička** (g. 2004 m. lapkričio 29 d.) – Lietuvos futbolininkas, saugas. Kitados atstovavo Lietuvos jaunimo rinktinėms. 

Žaidėjo tėvas – garsus futbolininkas Deimantas Bička.

## Karjera
Atstovavo Žalgirio klubo jaunių, jaunimo ekipoms, rungtyniavo Žalgiris B ir Žalgiris C komandose. Nuo 2016 m. atstovavo FA Žalgirietis, žaidė jaunių lygose.

2020 m. liepos 3 d. debiutavo Antros lygos rungtynėse prieš Panevėžio „Ekraną“. Išvykoje Žalgiris C iškovojo lygiąsias (4-4)

2021 m. rugpjūčio 13 d. debiutavo Pirmos lygos rungtynėse prieš Mažeikių „Atmosferą“. išvykoje Žalgiris B iškovojo lygiąsias (3-3).

### „Žalgirio“ klubas
2023 m. pasirašė sutartį su Vilniaus „Žalgiriu“. 

Nuo 2023 metų vasaros nuomos pagrindais buvo perleistas Vilniaus rajono „Transinvest“ klubui, su kuriuo laimėjo Pirmą lygą ir triumfavo LFF taurės turnyre.

2023 m. sausio 5 d. pasirašė naują sutartį su „Žalgirio“ klubu.

#### „Transinvest“ klubas
2024 m. sausio 7 d. tapo žinoma, kad futbolininkas vėl bus skolinamas FK Transinvest.

2024 m. kovo 3 d. debiutavo A lygos rungtynėse prieš Kauno rajono Hegelmann klubą. Po permainingos kovos pergalę rezultatu 3-2 šventė „Transinvest“ klubas. Kajus Bička šiame susitikime pasirodė po keitimo 82 minutę ir žaidė iki finalinio švilpuko.

#### Nuo 2025 m. sezono
2025 m. atstovavo Žalgiriui. 2025 m. kovo 2 d. debiutavo A lygos rungtynėse prieš Telšių „Džiugą“. Po permainingos kovos nugalėjo vilniečiai rezultatu 2-1.

2025 m. gruodžio 7 d. oficialiai pranešta, kad sutartis pratęsta iki 2027 m. sezono pabaigos.

## Statistika
; A lygos statistika

Spalvų reikšmės: 
: rungtyniavo A lygoje;
: Pirmoje lygoje;
: Antroje lygoje;

## Pasiekimai
; su Vilniaus rajono „Transinvest“
:  **[[Lietuvos futbolo taurė 2023 m.|2023 m. LFF taurės laimėtojas]]**

; su FK Žalgiris
*  **Supertaurės laimėtojas**: 2025 m.

## Rinktinės
Buvo kviečiamas į Lietuvos U-17, U-18, U-19, U-21 rinktines.

; U-19 rinktinė
* 2022 m. pakviestas atstovauti Lietuvos U-19 rinktinei draugiškose rungtynės prieš Turkiją. 2022 m. vasario 16 d. rungtynėse sužaidė 64 minutes. 2022 m. vasario 18 d. pasirodė po keitimo (67 min.) ir žaidė iki rungtynių pabaigos.
* 2022 m. vasarą Baltijos taurės U-19 turnyre žaidė prieš Suomiją, Latviją ir Estiją.

; U-21 rinktinė
2025 m. kovo mėn. sužaidė vienerias rungtynes U-21 rinktinėje prieš Latviją U-21. 

## Išnašos

## Nuorodos
* toplyga.lt svetainė
* SOCCERWAY
* FK ŽALGIRIS
* Transfermarkt
* lietuvosfutbolas.lt
* Globalsportsarchive
Šiaurės Patagonijos ledlaukis

**Šiaurės Patagonijos ledlaukis** () – ledlaukis pietų Čilėje, Patagonijoje, mažesnioji, šiaurinė Patagonijos ledo skydo dalis (kita – Pietų Patagonijos ledlaukis). Driekiasi Patagonijos Anduose, Aiseno regione, San Rafaelio lagūnos nacionaliniame parke.

Šiaurės Patagonijos ledlaukis užima ~4200 km² plotą, slūgso 1100–1500 m aukštyje. Po ledlaukiu iškilęs aukščiausias Patagonijos Anduose San Valentino kalnas, taip pat Arenaleso ugnikalnis.

Šiaurės Patagonijos ledlaukį sudaro 28 ledynai, besileidžiantys į aplinkinius ežerus ar įlankas, taip pat upėmis pasiekiantys Ramiojo vandenyno įlankas ar Beikerio upės baseiną. Didžiausi ledynai: San Rafaelio, San Kintino, Stefeno, Akodado, Kolonijos.


File:Campo de Hielo Patagónico Norte.jpg|Ledynais užkloti kalnai
Laguna San Rafael 2.jpg|San Rafaelio ledynas
Mayor glaciers of northern patagonian icefield.svg|Ledynų žemėlapis


## Šaltiniai
Pijaus XI ledynas

**Pijaus XI ledynas** (), kitaip ***Briugeno ledynas*** (*glaciar Brüggen*) arba ***Anos Marijos ledynas*** (*glaciar Ana María*) – ledynas pietų Čilėje, Magelano regione, Pietų Patagonijos ledlaukyje. Užima 1265 km² ir yra didžiausias ledynas Pietų Amerikoje. Ilgis – 64 km. Ledynas leidžiasi iš rytų į vakarus, ištirpsta Ramiojo vandenyno Eiro fjorde.

Priešingai, nei dauguma pasaulio ledynų, Pijaus XI ledynas ne traukiasi, o plečiasi (+4,97 %).

Antrasis ledyno pavadinimas skirtas vokiečių kilmės Čilės geologo Chuano (Johano) Briugeno garbei.


Bruggen glacier.jpg|Palydovinė nuotrauka
Bruggen-PioXI FaceCompleteCroppedIMG5642.jpg|Ledynas nuo vandens
Pio XI glacier zoom Cihli-2009.JPG


## Šaltiniai
Nedas Klimavičius

**Nedas Klimavičius** (g. 2005 m. vasario 10 d.) – Lietuvos futbolininkas, saugas. Kitados atstovavo Lietuvos jaunimo rinktinėms.

## Karjera
Nuo 2011 m. priklausė „Žalgirio“ akademijai, nuo 2017 m. atstovavo FA Žalgirietis, žaidė jaunių lygose. 

### „Žalgirio“ klubas
2021 m. birželio 6 d. debiutavo Antros lygos rungtynėse prieš FM Ateitis. Žalgiris C nugalėjo varžovus rezultatu 4-1.

2022 m. gegužės 1 d. pelnė įvartį Antros lygos rungtynėse prieš Hegelmann B. Žalgiris C sutriuškino varžovus rezultatu 4-0.

2022 m. rugpjūčio 5 d. debiutavo pirmos lygos rungtynėse prieš Kretingos Miniją.

### „Transinvest“ klubas
2023 m. rungtyniavo Vilniaus rajono „Transinvest“, su kuriuo laimėjo Pirmą lygą ir triumfavo LFF taurės turnyre.

2023 m. kovo d. debiutavo klube Pirmos lygos rungtynėse prieš Klaipėdos „Neptūną“.

2024 m. vasario 13 d. tapo žinoma, kad futbolininkas ir toliau rungtyniaus FK Transinvest.

2024 m. gegužės 11 d. debiutavo A lygos rungtynėse prieš Alytaus „Dainava“. Rungtynes pradėjo ant atsarginių suolelio, o aikštėje pasirodė rungtynių pabaigoje (90 min.) ir žaidė iki finalinio švilpuko. Varžovai nugalėjo Vilniaus rajono atstovus minimalia persvara 1-0.

### „Žalgirio“ klubas
2025 m. vasario 11 d. paskelbta, kad futbolininkas pasirašė sutartį su „Žalgirio“ klubu.

2025 m. gruodžio 18 d. oficialiai pranešta, kad futbolininkas pasirašė naują trejų metų trukmės sutartį.

## Statistika
; A lygos statistika

Spalvų reikšmės: 
: Rungtyniavo A lygoje;
: Pirmoje lygoje;
: Antroje lygoje;

## Pasiekimai
; su Vilniaus rajono „Transinvest“
:  **[[Lietuvos futbolo taurė 2023 m.|2023 m. LFF taurės laimėtojas]]**

; su FK Žalgiris
*  **Supertaurės laimėtojas**: 2025 m.

## Rinktinės
Buvo kviečiamas į Lietuvos U-17, U-18, U-19, U-21 rinktines. 

; U-21 rinktinė
2025 m. pakviestas atstovauti U-21 rinkinei. Rungtyniavo prieš Kroatijos ir Turkijos U-21 jaunimo rinktines. 2025 m. lapkričio 13 d. debiutavo išvykos rungtynėse prieš Kroatiją, kai varžovai sutriuškino lietuvius rezultatu 4–0. 2025 m. lapkričio 18 d. LSC stadione *([[Druskininkai]])* lietuviai pralaimėjo turkams rezultatu 1–2. Abiejose rungtynėse futbolininkas susitikimus pradėjo kaip atsarginis, o aikštėje pasirodė po keitimų rungtynių pabaigoje.

## Išnašos

## Nuorodos
* toplyga.lt svetainė
* SOCCERWAY
* FK ŽALGIRIS
* Transfermarkt
* lietuvosfutbolas.lt
* Globalsportsarchive
Darvino Kordiljera

**Darvino Kordiljera** () – kalnagūbris pietų Čilėje ir Argentinoje, pietrytinėje Ugnies Žemės salos dalyje. Įsiterpusi tarp Biglio sąsiaurio ir Almirantasgo įlankos. Tęsiasi iš vakarų į rytus nuo Sarmjento kalno iki Jendegajos slėnio. Aukštis iki 2469 m (Šipono kalnas).

Darvino Kordiljera yra pietinė Andų kalnų pratąsa. Kalnus dengia ledynai (bendras jų plotas >2300 km²). Čilei priklausanti Darvino Kordiljeros dalis saugoma Alberto de Agostinio nacionaliniame parke.

Kalnai pavadinti gamtininko Čarlzo Darvino, keliavusio po apylinkes „Biglio“ ekspedicijos metu, garbei.

## Šaltiniai
MKS Mławianka Mława

**Mlavos „Mławianka“** () – Lenkijos futbolo klubas iš Mlavos (Mazovijos vaivadija). 

## Istorija
Sporto klubas įkurtas 1923 metais. Rungtyniavo žemesniuose Lenkijos divizionuose. 

2004–2005 m. sezone žaidė Antroje lygoje (), tačiau liko 17 vietoje ir iškrito į žemesnį divizioną. (Kitados Antroji lyga buvo antros pakopos pirmenybės.)

## Sezonai

|}
* Šaltiniai: RSSSF duomenų bazė.

## Spalvinė gama

## Apranga
; Sportinės aprangos pokyčiai

## Garsesni žaidėjai
*  Jevhenas Smirnovas
*  Maxwell Kalu
*  Aka Adek Mba

## Išnašos

## Nuorodos

* [ Oficiali klubo svetainė]
* facebook paskyra
* SOCCERWAY
* FLASHSCORE
* Transfermarkt 
* Straipsnis apie klubą (lenk.)
Kranajas

**Kranajas** () – graikų mitologijos personažas. Vienas pirmųjų Atikos valdovų, viešpatavęs po Kekropo; autochtonas. Jam valdant įvykęs Deukaliono tvanas.

Buvo vedęs Pediadą, Menito iš Lakedemono dukterį. Dukterys – Kranaja, Kranechma ir Atidė. Pagal vieną iš versijų, valdant Kranajui įkurtas Areopagas. Pagal jo vardą gyventojai vadinti kranajais, atėniečiai – „Kranajo sūnumis“. Šalį pavadinęs dukters Atidės vardu. Kranają išvijęs Amfiktionas, jis vedęs Kranajo dukterį.

Mirė Lamptrų deme.

## Išnašos
Erlandas Juška

**Erlandas Juška** (g. 1997 m. kovo 5 d.) – Lietuvos futbolininkas, gynėjas. Kitados atstovavo Lietuvos jaunimo rinktinėms. 

## Karjera

### „Žalgirio“ klubas
Nuo 2013 m. atstovavo Vilniaus „Žalgiriui“, žaidė dublerių čempionate ir atstovavo tuometinei „Žalgiris-2“ ekipai.

### MRU klubas
2014 m. sezone rungtyniavo MRU, sužaidė septyniolika rungtynių Pirmoje lygoje.

### FK „Šilas“
2015 m. pirmoje sezono pusėje atstovavo kazlųrūdiškių „Šilui“. Pirmoje lygoje sužaidė septyniolika rungtynių.

### FK „Palanga“
2015 m. antroje sezono pusėje atstovavo „Palangos“ klubui. 2015 m. liepos 28 d. debiutavo palangiškių klube rungtynėse prieš Kelmės „Kražantę“. 2015 m. rugpjūčio 30 d. pelnė įvartį Pirmoje lygoje rungtynėse prieš Kretingos „Miniją“.

2015 metų sezone „Palangos“ klubui susiklostė sėkmingai, ypač dėl bendradarbiavimo su Klaipėdos „Atlantu“, nes susieti klubai galėjo skolintis žaidėjus.

### FK „Atlantas“
2015 m. spalio 17 d. Erlandas Juška debiutavo A lygoje rungtynėse prieš FC Šiauliai. Klaipėdos „Atlantas“ namų rungtynėse sutriuškino šiauliečius rezultatu 4-1.

Nuo 2016 metų „Palangos“ klubas neteko susieto klubo statuso ir tapo visiškai savarankišku. 2016 m. pirmoje sezono pusėje Erlandas Juška atstovavo „Atlantas-2“ komandai. Antroje lygoje (Vakarų zona), sužaidė šešerias rungtynes.

### FK „Palanga“
2016 m. antroje sezono pusėje atstovavo „Palangos“ klubui. Pirmoje lygoje sužaidė penkerias rungtynes.

### FC „Vilniaus Vytis“
2019 m. liepos 27 d. debiutavo Vilniaus Vytyje rungtynėse prieš Kretingos „Minija“.

2020 m. birželio 21 d. pelnė įvartį rungtynėse prieš Žalgiris B.

### „Panerys“
2021 m. sezone atstovavo „Panerio“ klubui. 2021 m. kovo 27 d. pelnė įvartį Antros lygos rungtynėse prieš FM Ateitis.

### „Transinvest“ klubas
2022 m. vasarą prisijungė prie „Transinvest“. Debiutavo klube 2022 m. rugpjūčio 8 d. rungtynėse prieš Kybartų „Sveikatą“.

2023 m. rungtyniavo Vilniaus rajono „Transinvest“, su kuriuo laimėjo Pirmą lygą ir triumfavo LFF taurės turnyre.

2023 m. kovo 11 d. debiutavo Pirmos lygos rungtynėse prieš Klaipėdos „Neptūną“.

2024 m. vasario 13 d. tapo žinoma, kad futbolininkas ir toliau rungtyniaus FK Transinvest. 2024 m. kovo 12 d. debiutavo A lygos rungtynėse prieš „Džiugo“ klubą. Šiame susitikime minimaliu pranašumu 1-0 pergalę šventė Telšių „Džiugas“.

## Statistika
; A lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;
: Antros lygos ekipa;

## Pasiekimai
; su Vilniaus rajono „Transinvest“
:  **[[Lietuvos futbolo taurė 2023 m.|2023 m. LFF taurės laimėtojas]]**

## Rinktinės
; U-17 rinktinė
* 2013 m. pakviestas atstovauti Lietuvos U-17 rinktinei. Žaidė prieš Švediją, Italiją, Ukrainą.

; U-19 rinktinė
* 2015 m. lapkričio 15 d. atstovavo Lietuvos U-19 rinktinei mače prieš Moldavijos bendraamžius. Pasirodė startinėje sudėtyje ir žaidė iki finalinio švilpuko.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Play

**Play** – buvusi Islandijos mažų sąnaudų oro skrydžių bendrovė, kurios būstinė buvo įsikūrusi šalies sostinėje Reikjavike. Naudojo Airbus A320neo šeimos orlaivių parką, kurio centras buvo Keblaviko tarptautiniame oro uoste.

## Istorija
2019 m. liepą du buvę „Wow Air“ vadovai Arnaras Maras Magnusonas ir Sveinas Ingi Steintorsonas paskelbė apie naujos oro transporto bendrovės, preliminariai pavadintos „WAB Air“ (*We Are Back* – „Mes sugrįžtame“), įkūrimą. Airijos investiciniam fondui „Avianta Capital“, priklausančiam Eislin Vaiti-Rajan (vieno iš „Ryanair“ įkūrėjų Maiklo Kelo Rajano dukrai), priklausė 75 proc. akcijų; likusią dalį valdė Magnusono ir Steintorsono įsteigta bendrovė „Neo“. Bendrovė siekė skraidinti šešiais orlaiviais 14 krypčių Europoje ir JAV, o per pirmuosius metus planuota skraidinti milijoną keleivių.

2019 m. lapkritį „WAB Air“ pakeitė prekės ženklą į „Play“ ir buvo pradėta samdyti operatyvinių darbuotojų. Oro transporto bendrovė paskelbė, kad nuomosis Airbus A321 orlaivius, kuriuose įrengta 200 vietų keleiviams, bei 2019–2020 m. žiemą pradės skrydžius dviem orlaiviais į šešias Europos valstybes. Taip pat buvo planuojama, kad oro linijų bendrovės livrėja bus raudonos spalvos. 2019 m. pabaigoje „Play“ planavo iš pradžių skraidyti šešiomis kryptimis Europoje: Alikantė, Tenerifė, Londonas, Paryžius, Kopenhaga ir Berlynas. 2020 m. pavasarį planuota pradėti skrydžius į keturias Šiaurės Amerikos kryptis. Iki 2020 m. lapkričio mėn. bendrovė buvo gavusi leidimą leistis tik trijuose oro uostuose: Londono Stanstedo, Gatviko ir Dublino.

2021 m. rugpjūtį „Play“ pateikė paraišką Jungtinių Valstijų transporto departamentui dėl skrydžių tarp Keblaviko ir JAV rytinės pakrantės nuo 2022 m. vasaros. Vėliau paraiška buvo patvirtinta, ir 2021 m. gruodžio 16 d. oro bendrovė paskelbė apie pirmuosius skrydžius į Jungtines Amerikos Valstijas – skrydžius į Baltimorę ir Bostoną, kurie prasidės atitinkamai 2022 m. balandį ir gegužę. 2023 m. sausį „Play“ paskelbė, kad pradės skrydžius pirmąja kryptimi Kanadoje: 2023 m. birželį pradės skrydžius iš Keblaviko į Džono C. Munro Hamiltono tarptautinį oro uostą Ontarijuje.

Nuo 2024 m. gegužės mėn. sezoniškai skraidė iš Vilniaus (VNO) į Reikjaviką.

2025 m. rugsėjo 29 d. avialinijos sustabdė savo veiklą ir atšaukė visus planuotus skrydžius.

## Kryptys

„Play“ skraidino 39 kryptimis į Europos ir Šiaurės Amerikos šalis iš savo centro Keblaviko tarptautiniame oro uoste.

## Flotilė

„Play“ eksploatavo tik „Airbus“ orlaivių parką, kurį sudarė šie orlaiviai:

## Šaltiniai

## Nuorodos
* Bendrovės tinklapis
San Rafaelio ledynas

**San Rafaelio ledynas** () – ledynas pietų Čilėje, Aiseno regione, San Rafaelio lagūnos nacionaliniame parke, Šiaurės Patagonijos ledlaukyje. Plotas – 710,9 km². Leidžiasi nuo 4015 m aukščio virš jūros lygio iki San Rafaelio lagūnos, kurioje virsta ledkalniais ir ištirpsta. Ledyno tūris – 211,2 km³ (jo vandens tūris – 179,5 km³).

San Rafaelio ledynas – arčiausiai pusiaujo esantis ledynas, nusileidžiantis iki jūros lygio. Ledynas sparčiai traukiasi – nuo 1871 m., kai jį pirmą kartą aprašė kapitonas Simpsonas, iki 2020 m. ledyno liežuvis atsitraukė 11 km.


Glaciar San Rafael, Aysen Chile - panoramio.jpg|Ledynas nuo lagūnos
Laguna San Rafael 1.jpg|Ledynas nuo lagūnos
San Rafael Glacier animation.gif|Ledyno atsitraukimas tarp 1990 ir 2000 m.


## Šaltiniai
Lietuvos rinktinė UEFA Tautų lygoje 2024–2025 m.

Lietuvos vyrų futbolo rinktinės rezultatai **[[2024–2025 m. UEFA Tautų lyga|2024–2025 m. UEFA Tautų lygos]]** turnyre.

Lietuvos rinktinė C2 grupėje užėmė ketvirtąją vietą. Tarp C diviziono rinktinių, užėmusių ketvirtąją vietą taip pat liko paskutinė, ir tokiu būdu iškrito į D divizioną.

## C2 grupė

## Rungtynių rezultatai

----

----

----

----

----

## Išnašos
Montė

**Montė** () arba **Montės dykuma** (*Desierto del Monte*) – dykuma Pietų Amerikoje, Argentinos centrinėje dalyje, driekiasi tarp Andų kalnų vakaruose, Patagonijos stepės pietuose, rytuose siekia Atlanto vandenyną. Montė įsiterpusi tarp Patagonijos, Gran Čako ir Punos gamtinių-geografinių regionų. Šiaurės vakarinė dalis – Aukštoji Montė – apima Andų priekalnes. Apima Katamarkos, La Riochos, San Chuano, San Luiso, Mendosos provincijų dalis, esančias ne aukštikalnėse, taip pat dalį La Pampos ir Rio Negro provincijų.

Argentinos Montė – sausringas regionas, kuriame per metus iškrenta 80–250 mm kritulių. Šiaurinėje ir centrinėje dalyje krituliai iškrenta per vasaros liūtis, pietinėje – pasiskirsto per visus metus. Būdingos didelės metų ir paros temperatūrų amplitudės, karštos vasaros (30–40 °C) ir vėsos žiemos (5–10 °C). Upių tinklas retas – pietuose teka Koloradas, vakariniu pakraščiu – nenuolatinė Desagvadero upė. Daug druskožemių, nenuotakių duburių su išdžiūstančiomis lagūnomis.

Montei būdingi atviri plotai su krūmynų augalija. Vyrauja sakingi visžaliai krūmai, priklausantys keimerūninių (*Zygophyllaceae*) šeimai – larėja (*Larrea*), tvaras (*Bulnesia*), *Plectrocarpa*. Po liūčių pasirodo ir žoliniai augalai – didžiažiedės portulakos, lellijos, kai kurios žolės. Upių slėniuose arba kur arti žemės yra požeminio vandens auga algarobų medžiai. Visgi, labiausiai paplitusios larėjos – *Larrea cuneifolia* kolonizuoja sausesnes Montės vietas, *L. divaricata* auga tik pakrantėse, o *L. nitida* prisitaikiusi augti šaltesnėse vietose ir kalnų šlaituose. Aukštojoje Montėje irgi vyrauja larėjos, algarobai, tačiau gausu kaktusų (echinopsis, stulpenis), bromelijinių sukulentų (skruobenė, *Deuterocohnia*, tilandsija).

Būdingiausi Montės gyvūnai – ilgaplaukis šarvuotis (*Chaetophractus vellerosus*), puma, Pietų Amerikos pilkoji lapė, patagoninė žebenkštis, guanakas. Endeminės rūšys – lygumų viskašinė žiurkė (*Tympanoctomys barrerae*), argentininis šarvuotis (*Chlamyphorus truncatus*), tukotukas *Ctenomys validus*.

Pasaulio laukinės gamtos fondas išskiria Žemosios Montės (*Monte bajo*) ekoregioną, kuris priskiriamas prie neotropinės karalystės, Patagonijos stepių ir žemkalnių bioregiono, apima 354 192 km² plotą, ir Aukštosios Montės (*Monte alto*) ekoregioną, kuris priskiriamas prie neotropinės karalystės, Andų pievų bioregiono, apima 116 983 km² plotą. Aukštojoje Montėje saugomos teritorijos sudaro ~2 % ploto (Talampajos nacionalinis parkas, Isčigvalasto provincijos parkas ir kt.), Žemojoje Montėje – 5,3 % (Lihue Kalelio nacionalinis parkas, Kichadaso kalnų nacionalinis parkas ir kt.).


Ecoregion NT1010.png|Aukštoji Montė žemėlapyje
Los Cardones National Park 04.jpg|Aukštosios Montės kraštovaizdis. Los Kardoneso nacionalinis parkas
Parque Nacional Lihué Calel.jpg|Žemosios Montės krūmynai. Lihue Kalelio nacionalinis parkas
Reserva Natural Bosque Telteca; Mendoza, Argentina.jpg|Kraštovaizdis Mendosos provincijoje


## Šaltiniai
Dariuš Stankevičius

**Dariuš Stankevičius** (g. 2004 m. birželio 10 d.) – Lietuvos futbolininkas, saugas.

## Karjera
Futbolininko kelio pradžia buvo FM Vilnius. Nuo 2016 m. atstovavo Vilniaus futbolo mokyklai jaunių lygose. 

Nuo 2017 m. priklausė FA Žalgirietis. Vėlesniais metais tobulėjo „Žalgirio“ futbolo akademijoje.

### [[FK Žalgiris|Vilniaus „Žalgiris“]]
2020 m. liepos 3 d. debiutavo Žalgiris C ekipoje Antros lygos prieš Panevėžio „Ekraną“.

2021 m. gegužės 15 d. debiutavo Žalgiris B komandoje Pirmos lygos rungtynėse prieš Plungės „Babrungą“.

2022 m. rugsėjo 2 d. pelnė įvartį Pirmos lygos rungtynėse prieš Banga B. Žalgiriečiai sutriuškino varžovus rezultatu 4-1.

#### FK „Sūduva“
2023 m. sezone Vilniaus „Žalgiris“ nuomos pagrindais perleido futbolininką Marijampolės „Sūduvai“.

2023 m. kovo 4 d. debiutavo A lygos rungtynėse prieš „Kauno Žalgirį“.

2024 m. sausio 19 d. paskelbta, kad FK Žalgiris nuomos pagrindais futbolininką paskolino Marijampolės „Sūduvai“.

2024 m. rugpjūčio 17 d. pelnė įvartį A lygos rungtynėse prieš FK Kauno Žalgiris. Kauniečiai pirmavo 1-0, o Dariušas Stankevičius išlygino rezultatą (1-1). Susitikimas baigėsi esant lygiam rezultatui 1-1.

### FK „Sūduva“
2025 m. sausio 31 d. pasirašė sutartį su marijampolės „Sūduvos“ klubu.

2025 m. kovo 1 d. oficialiai debiutavo klube A lygos rungtynėse prieš „Riterių“ klubą. Futbolininkas susitikimą pradėjo ant atsarginių suolelio, o aikštėje pasirodė po keitimo. Marijampolės „Sūduva“ rungtynes laimėjo rezultatu 4-3.

2025 m. rugpjūčio 3 d. pelnė du įvarčius A lygos rungtynėse prieš Alytaus „Dainavą“. Futbolininkas susitikimą pradėjo startinėje sudėtyje ir žaidė iki finalinio švilpuko. Nuo pirmojo kėlinio marijampoliečiai žaidė be pašalinto Steve Lawson. Antrojo kėlinio pradžioje po M. Ačolo tikslaus smūgio alytiškiai pirmavo 1-0. Stankevičius išlygino rezultatą (1-1). Juozas Lubas persvėrė rezultatą (2-1), tačiau Stankevičius vėl išlygino rezultatą. Rungtynės baigėsi lygiosiomis 2-2.

### [[FK Žalgiris|Vilniaus „Žalgiris“]]
2025 m. gruodžio 6 d. oficialiai pranešta, kad futbolininkas sugrįžo į Vilniaus „Žalgirį“.

## Statistika
; A lygos statistika

Spalvų reikšmės: 
: rungtyniavo A lygoje;
: varžėsi Pirmoje lygoje;

## Pasiekimai

## Rinktinės
Atstovavo įvairaus amžiaus Lietuvos jaunimo rinktinėms. 

; Lietuvos U-17 rinktinė
* 2020 m. rugpjūčio 29 d. atstovavo Lietuvos U-17 rinktinei rungtynėse prieš estus.
* 2020 m. rugpjūčio 30 d. žaidė prieš Latvijos bendraamžius.

; Lietuvos U-19 rinktinė
* 2022 m. vasario 16 d. atstovavo Lietuvos U-19 rinktinei draugiškose rungtynėse prieš Turkiją.
* 2022 m. vasario 18 d. žaidė antrosiose rungtynėse prieš turkus.
* 2022 m. birželio mėn. žaidė Baltijos taurės U-19 turnyre prieš estus, latvius, suomius.

; Lietuvos U-21 rinktinė
Nuo 2023 m. buvo kviečiamas į Lietuvos U-21 rinktinę. Debiutavo startinėje sudėtyje 2025 m. rugsėjo 5 d. rungtynėse prieš Ukrainą.

## Išnašos

## Nuorodos
* toplyga.lt svetainė
* [ SOCCERWAY]
* Transfermarkt
* lietuvosfutbolas.lt
* Globalsportsarchive
Keimaris

**Keimaris** (*Larrea*) – keimerūninių (*Zygophyllaceae*) šeimos augalų gentis. Šiai genčiai priskiriami augalai paplitę vakarinėje ir pietinėje Pietų Amerikoje, Meksikoje, vakarų-pietvakarių JAV. Tai nedideli, šakoti, sakingi krūmai, gausiai augantys skurdžioje, sausoje dirvoje – Meksikos ir JAV čiaparalėje, Patagonijoje, Andų pašlaitėse.

Augalas pavadintas ispanų kunigo ir botaniko Chuano Antonijaus Hernandeso Pereso de Larėjos (*Juan Antonio Hernández Pérez de Larrea*) garbei. Pietų Amerikoje augalas vadinamas .

## Rūšys
Išskiriamos 5 rūšys:
* *[[Larrea ameghinoi]]* – Patagonija;
* *[[Larrea cuneifolia]]* – Argentina;
* skėstašakis keimaris (*Larrea divaricata*) – nuo Peru iki Patagonijos;
* *[[Larrea nitida]]* – Čilė, Argentina;
* geltonasis keimaris (*Larrea tridentata*) – Meksika, JAV.


NTS - Rocky Valley.jpg|*Larrea tridentata* augavietė (Nevada, JAV)
Larrea divaricata (8687035402).jpg|*Larrea divaricata*
Larrea nitida (8685916889).jpg|*Larrea nitida*
Larrea cuneifolia.jpg|*Larrea cuneifolia*


## Šaltiniai
2024 m. LFF supertaurė

**2024 m. LFF supertaurė** (dėl rėmimo sutarčių ***TOPsport LFF supertaurė***) – LFF supertaurės rungtynės, pirmosios oficialios 2024 m. futbolo sezono rungtynės. Dėl supertaurės kovojo 2023 m. A lygos čempionai „Panevėžys“ ir LFF taurės laimėtojai „Transinvest“.

## Komandos

## Rungtynės

Buvo žaidžiami du kėliniai po 45 minutes. Nė vienai komandai pasižymėti nepavyko, rezultatas buvo lygus (0-0). Po pagrindinio laiko buvo mušami 11 m baudiniai. Baudinių seriją pradėjo Vilniaus rajono „Transinvest“. Pirmasis smūgį atliko Deividas Malžinskas. Lemiamu momentu Henrique Devens smūgiavo virš vartų, o panevėžietis Linas Klimavičius tiksliai pasiuntė kamuolį į vartus. Naudingiausiu rungtynių žaidėju pripažintas Linas Klimavičius.

## Šaltiniai

## Nuorodos
* TOPsport LFF Supertaurė 2024 (Lietuvosfutbolas.lt)
Čukiraga

**Čukiraga** (*Chuquiraga*) – astrinių (*Asteraceae*) šeimos augalų gentis, paplitusi Pietų Amerikoje – daugiausia Anduose, Montėje bei Patagonijoje. Šiai genčiai priklauso visžaliai krūmai, prisitaikę augti sausringose vietose, skurdžiomis sąlygomis. Apdulkinami vabzdžių ir kolibrių.

## Rūšys
Išskiriamos 23 čukiragų rūšys:

* *Chuquiraga acanthophylla* – Bolivija, šiaurės vakarų Argentina;
* *Chuquiraga arcuata* – Ekvadoras;
* *Chuquiraga atacamensis* – Bolivija, šiaurės vakarų Argentina, šiaurės Čilė;
* *Chuquiraga aurea* – Patagonija;
* *Chuquiraga avellanedae* – šiaurės vakarų Argentina, Patagonija;
* *Chuquiraga calchaquina* – šiaurės vakarų Argentina;
* *Chuquiraga echegarayi* – San Chuano provincija;
* *Chuquiraga erinacea* – Argentina;
* *Chuquiraga johnstonii* – Peru;
* *Chuquiraga jussieui* – šiauriniai Andai;
* *Chuquiraga kuschelii* – Tarapakos regionas;
* *Chuquiraga longiflora* – Bolivija, šiaurės vakarų Argentina;
* *Chuquiraga morenonis* – Patagonija;
* *Chuquiraga oblongifolia* – Peru;
* *Chuquiraga oppositifolia* – centrinė Čilė, vakarų Argentina;
* *Chuquiraga parviflora* – Bolivija, šiaurės vakarų Argentina;
* *Chuquiraga raimondiana* – Peru;
* *Chuquiraga rosulata* – Argentina;
* *Chuquiraga ruscifolia* – vakarų Argentina;
* *Chuquiraga spinosa* – Peru, Bolivija, šiaurės vakarų Argentina, šiaurės Čilė;
* *Chuquiraga straminea* – Patagonija;
* *Chuquiraga ulicina* – vidurio ir šiaurės Čilė;
* *Chuquiraga weberbaueri* – Peru.


H Abraspungo 0501 061 (17104901318).jpg|*Chuquiraga jussieui*
Uña de gato Chuquiraga aurea.jpg|*Chuquiraga aurea*
Chuquiraga spinosa 57480359.jpg|*Chuquiraga spinosa*
Chuquiraga avellanedae (9092897263).jpg|*Chuquiraga avellanedae*


## Šaltiniai
Yuri de Oliveira

**Juris de Oliveira** (*Yuri de Oliveira*; g. 2001 m. vasario 2 d.) – futbolininkas iš Brazilijos, saugas.

## Karjera
Futbolininko karjerą pradėjo gimtinėje. Priklausė Flamengo U20, Flamengo B komandoms.

2023 m. atstovavo CE Aimoré. Netrukus perėjo į „Ponte Pretos“ klubą ().

### FK Transinvest
2024 m. persikėlė į Lietuvą. Atstovavo Vilniaus rajono „Transinvest“ klubui, debiutavusiam A lygoje.

## Statistika
; A lygos statistika

Spalvų reikšmės:
:  rungtyniavo A lygoje;

## Išnašos

## Nuorodos
* alyga.lt svetainė
* SOCCERWAY
* transfermarkt
* lietuvosfutbolas.lt
Magelaniniai miškai

**Magelaniniai subpoliariniai miškai** () – ekoregionas pačiuose Pietų Amerikos pietuose, Patagonijoje, Čilės ir Argentinos teritorijose. Šie miškai veši vakariniuose Patagonijos Andų šlaituose, Čilės salyno pietuose ir Ugnies Žemės salyno kalnų šlaituose. Šiaurėje pereina į Valdivijos miškus, rytuose – į Patagonijos stepes ir žolynus, kalnų viršūnes aplink dengia ledynai. Plotas – 164 400 km².

Magelaniniai miškai veši drėgno ir vėsaus klimato sąlygomis, kur mažas garuojamumas, didelis drėgmės perteklius, organinių medžiagų irimas lėtas, dirvožemis rūgštingas. Vidutinė metinė oro temperatūra šiaurėje siekia 6 °C, pietuose 3 °C. Per metus iškrenta nuo 4000 mm kritulių vakaruose iki 700 mm rytuose.

Magelaniniai miškai būna dvejopi – vakaruose vyrauja visžalių beržinių notofagų (*Nothofagus betuloides*) medynai, rytuose – lapus metančių žemųjų notofagų ir antarktinių notofagų medynai. Tarp miškų, kur būdingas ypač drėgnas ir šaltas klimatas, plyti pelkėtos tundros plotai. Dauguma endeminių rūšių auga ne pačiuose miškuose, bet aukštikalnių tundroje.

Būdingi magelaninių miškų gyvūnai – pietinis pudu, pietų Andų elnias, puma, Pietų Amerikos pilkoji lapė, andinė lapė. Endeminės žinduolių rūšys yra žiurkėnai *Abrothrix olivaceus markhami* ir *Abrothrix lanosus*. Taip pat yra endeminių varlių *Chaltenobatrachus grandisonae* ir *Batrachyla nibaldoi*.

Magelaniniams miškams pavojų kelia miškų kirtimas, turizmas, invazinės rūšys (ypač, kanadinis bebras). 46 % miškų saugomi saugomose teritorijose (San Rafaelio lagūnos nacionalinis parkas, Tores del Painės nacionalinis parkas, Alberto de Agostinio nacionalinis parkas, Ugnies Žemės nacionalinis parkas, Perito Moreno nacionalinis parkas, Ledynų nacionalinis parkas ir kt.).


Paso de la Oveja, Tierra del Fuego National Park.jpg|Pelkė tarp magelaninių miškų (Ugnies Žemės NP, Argentina)
The lush Glaciares National Park vegetation and the glacier on the background (16730840761).jpg|Rudeniniai miškai Ledynų NP (Argentina)
Tierra del Fuego National Park (8089500203).jpg|Kelias per Ugnies Žemės miškus
Valle del Frances.jpg|Notofagų miškai Tores del Painės NP (Čilė)


## Šaltiniai
Amfiktionas

**Amfiktionas** () – graikų mitologijos personažas, Deukaliono ir Piros sūnus, Helėno – visų graikų protėvio – brolis.

## Mituose
Buvo vedęs Kranają, Atikos valdovo Kranajo dukterį. Iš pradžių Amfiktionas viešpatavo Termpopiluose, o paskui nuvertė savo uošvį ir pats tapo Atėnų valdovu, miestą pašventė deivei Atėnei, suteikė jos vardą (iki tol miestas vadinosi Kranaja). Pirmasis, pradėjęs atskiesti vyną vandeniu. Atiką valdė 12 metų. Argo valdovo Sfenelanto amžininkas.

Amfiktioną išvijęs Erichtonijas. Amfiktionas – amfiktionijos eponimas, tai aiškinama tuo, kad buvo kilęs iš Termopilų – vieno iš dviejų Delfų-Termopilų amfiktionijos centrų. Valdė Termopiluose ir atnašavo aukas 1521–1520 m. pr. m. e. Delfuose įsteigė helenų genčių susirinkimą.

## Išnašos
2002 m. LFF III lyga

**2002 m. LFF III lyga** – ketvirtosios pakopos futbolo pirmenybės, vykusios Lietuvoje 2002 m. pavasarį–rudenį. Turnyras vyko apskričių zonose.

## Rezultatai
### Alytaus zona

|}

### Kauno zona

Žaidė 10 komandų.

|}

### Marijampolės zona

Pirmenybes pradėjo 7 komandos:

|}

### Utenos zona

Nugalėjo „Šilelis“.

|}

### Vilniaus zona

|}

## Šaltiniai